Marcus Grönholm
Markusas Gronholmas (suom. Marcus Grönholm, 1968 m. vasario 5 d.) – suomių lenktynininkas. Pasaulio ralio čempionate debiutavo 1989 m. 2000 m. ir 2002 m. vairuodamas Peugeot automobilį tapo pasaulio ralio čempionu, 2005 m. liko trečias. 2006 m. ir 2007 m. atstovavo Ford komandai ir abu kartus baigė sezoną antroje vietoje, į priekį praleidęs prancūzą Sebastieną Loebą. Iš viso nuo 2000 m. iki 2007 m. vairuodamas Peugeot ir Ford automobilius Gronholmas laimėjo 30 ralio čempionato etapų. 2002 m. Gronholmas taip pat laimėjo Čempionų lenktynes, o 2006 m. kartu su tautiečiu Heikiu Kovalainenu laimėjo komandines Čempionų lenktynių varžybas.